**Balatonföldvár Város Önkormányzata Képviselő-testületének**

**11/2023. (IV. 28.) önkormányzati rendelete**

**a díjköteles parkolás szabályozásáról szóló 7/2017. (III.22.) önkormányzati rendelet módosításáról**

Balatonföldvár Város Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A díjköteles parkolás szabályozásáról szóló 7/2017. (III.22.) önkormányzati rendelet 1. melléklete az 1. melléklet szerint módosul.

**2. §**

Ez a rendelet 2023. június 1-jén lép hatályba.

Balatonföldvár, 2023. április 27.

**Holovits György Huba Dr. Törőcsik Gabriella**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2023. április 28. napján.

 **Dr. Törőcsik Gabriella jegyző**

*1. melléklet a 11/2023. (IV. 28.) önkormányzati rendelethez*

1. A díjköteles parkolás szabályozásáról szóló 7/2017. (III.22.) önkormányzati rendelet 1. melléklet 2. pontja helyébe a következő pont lép:

„2. **II. Belvárosi parkolási övezet:**

2.1. a Bajcsy-Zsilinszky utca két oldalán,

2.2. a Vak Bottyán utca délkeleti részén,

2.3. a Vak Bottyán utcában a vasúti pályaudvarnál,

2.4. a Vak Bottyán utcában a nyilvános wc előtt,

2.5. a Piac téren a termelői piac mellett,

2.6. a Motel sétány két oldalán,

2.7. a Széchényi Imre utca Spur István utcához csatalakozó jobb oldalán,

2.8. a Spur István utca két oldalán a Liszt Ferenc utca és a Kisfaludy utca kereszteződéséig,

**2.9. a Kőröshegyi útról nyíló központi parkolóban,**

**2.10. a Városháza előtti parkolóban,**

**2.11. a Kemping utcában a Neptun társasházhoz vezető útig**

kialakított és/vagy táblával kijelölt területek.